מרי לו (שיר)

מֶרי לוּ הוא שיר של המוזיקאי הישראלי צביקה פיק שיצא לאור בדצמבר 1978 כרצועה השלישית באלבום האולפן השישי שלו, "מוסיקה", בהוצאת חברת התקליטים CBS ישראל. פיק הלחין ועיבד את השיר למילותיה של אשתו דאז מירית שם אור.

רקע וכתיבה
שם השיר, "מרי לו", מקורו בשמה של המחברת מירית שם אור, שכתבה אותו על חלומה להפוך לזמרת מוצלחת – חלום שמעולם לא התגשם. לימים כתבה שם אור את המחזמר הנושא את שם השיר, המבוסס על שיריו של פיק, בו הדמות מירי מבוססת על דמותה של שם אור המתוארת בשיר.

הצלחה במצעדים
ב-8 בינואר 1979, זמן קצר לאחר צאתו של השיר במסגרת האלבום "מוסיקה", הוצג השיר ב"פינה לשיפוטכם" של המצעד השבועי של תחנת הרדיו רשת ג', ונכנס למצעד כשבוע לאחר מכן במקום ה-18. כשישה שבועות לאחר מכן, טיפס השיר למקום הראשון במצעד, ושהה בו למשך שבועיים. בסך הכל, בילה השיר כ-13 שבועות במצעד. במצעד השנתי של רשת ג', הגיע השיר למקום השני, כשנחסם על ידי השיר הזוכה באירוויזיון 1979 "הללויה" של חלב ודבש וגלי עטרי מהגעה למקום הראשון. גם במצעד השנתי של גלי צה"ל, הגיע השיר למקום השני ונחסם על ידי שיר זה. במצעד זה היה השיר לאחד מחמשת לחניו של פיק שהגיעו לעשירייה הפותחת במצעד.

מיקומי שיא

הערות שוליים

סינגלים שהגיעו למקום הראשון בישראל
שירי 1978
שירי צביקה פיק
שירים בעברית
שירים על חלומות
שירים על מוזיקאים
שירים שהולחנו על ידי צביקה פיק
שירים שנכתבו על ידי מירית שם אור